31.3.2009 Jurnalul Oficial al Uniunii Europene L 84/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 260/2009 AL CONSILIULUI din 26 februarie 2009 privind regimul comun aplicabil importurilor (versiune codificată) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere actele privind organizarea comună a piețelor agricole şi actele referitoare la produsele agricole transformate, adoptate în temeiul articolului 308 din tratat, mai ales dispo- zițiile actelor menționate anterior care permit derogarea de la principiul general în temeiul căruia orice restricție cantitativă sau orice măsură cu efect echivalent poate fi înlocuită numai printr-o măsură prevăzută în aceleași acte, având în vedere propunerea Comisiei, întrucât: (1) Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (!) a fost modificat în mod substanțial și în repetate rânduri (). Din motive de claritate și de raționa- lizare, ar trebui să se codifice regulamentul menționat. (2)  Politica comercială comună ar trebui să se bazeze pe principii unitare. (3) Comunitatea a încheiat Acordul de instituire a Organi- zației Mondiale a Comerţului, denumită în continuare „OMC”. Anexa 1A la acordul respectiv conține, printre altele, Acordul General pentru Tarife și Comerţ din 1994 (GATT 1994) și un Acord privind măsurile de salv- gardare. (4)y Acordul privind măsurile de salvgardare răspunde nece- sității de a clarifica și de a consolida dispozițiile GATT () JO L 349, 31.12.1994, p. 53. () A se vedea anexa II 1994, în special pe cele din articolul XIX. Acest acord impune eliminarea măsurilor de salvgardare care nu fac obiectul acestor reguli, precum măsurile de limitare voluntară a exporturilor, acordurile de ordonare a pieței sau orice altă măsură similară aplicată la import sau la export. (5)  Acordul privind măsurile de salvgardare se referă şi la produsele de cărbune și oțel. Regimul comun aplicabil importurilor, mai ales în materie de măsuri de salv- gardare, se aplică, prin urmare, şi acestor produse, fără a aduce atingere eventualelor măsuri de aplicare a unui acord care face referire cu precădere la produsele de cărbune și oţel. (6)  Produsele textile din domeniul de aplicare a Regula- mentului (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite țări terțe, care nu sunt regle- mentate de acorduri, protocoale sau alte înțelegeri bila- terale sau de alte regimuri comunitare specifice de import (*), fac obiectul unui tratament specific atât pe plan comunitar, cât și pe plan internațional. Prin urmare, acestea ar trebui să fie excluse din domeniul de aplicare a prezentului regulament. (7) Statele membre ar trebui să informeze Comisiei cu privire la orice pericol apărut ca urmare a unei evoluții a impor- turilor care ar putea necesita instituirea unei supravegheri comunitare sau aplicarea unor măsuri de salvgardare. (8)  În astfel de situații, Comisia trebuie să examineze condițiile și modalitățile de efectuare a importurilor şi evoluția lor, precum şi diferitele aspecte ale situației economice şi comerciale şi, după caz, eventualele măsuri care trebuie întreprinse. () JO L 67, 10.3.1994, p. 1.